**Azərbaycan Respublikasının Milli Məclisi**

**tərəfindən 2016-cı il yanvarın 19-da qəbul olunmuş**

**“Azərbaycan Respublikasının İnzibati Xətalar Məcəlləsində dəyişikliklər edilməsi haqqında”**

**Azərbaycan Respublikasının 104-VQD nömrəli**

**Qanununa Azərbaycan Respublikası Prezidentinin**

**etirazı barədə**

**AZƏRBAYCAN RESPUBLİKASI MİLLİ MƏCLİSİNİN QƏRARI**

**Azərbaycan Respublikası Konstitusiyasının 110-cu maddəsinin I hissəsinəı uyğun olaraq, Azərbaycan Respublikasının Prezidenti cənab İlham Əliyev Azərbaycan Respublikasının Milli Məclisi tərəfindən 2016-cı il yanvarın 19-da qəbul olunmuş “Azərbaycan Respublikasının İnzibati Xətalar Məcəlləsində dəyişikliklər edilməsi haqqında” Azərbaycan Respublikasının 104-VQD nömrəli Qanununu imzalamadan 2016-cı il fevralın 15-də Milli Məclisə geri qaytarmışdır.**

**Milli Məclisin sədri Azərbaycan Respublikası Prezidentinin qaytardığı “Azərbaycan Respublikasının İnzibati Xətalar Məcəlləsində dəyişikliklər edilməsi haqqında” Azərbaycan Respublikasının Qanununu Azərbaycan Respublikası Milli Məclisinin Daxili nizamnaməsinin 21-ci maddəsinin ikinci hissəsinə uyğun olaraq, Hüquq siyasəti və dövlət quruculuğu komitəsinin rəyinə göndərmişdir.**

**Hüquq siyasəti və dövlət quruculuğu komitəsi 2016-cı il fevralın 17-də keçirdiyi iclasda bu məsələyə baxaraq “Azərbaycan Respublikasının İnzibati Xətalar Məcəlləsində dəyişikliklər edilməsi haqqında” Azərbaycan Respublikasının Qanununun məqsədəuyğun olmaması barədə Azərbaycan Respublikası Prezidentinin təklifinin qəbul edilməsini Milli Məclisə təklif etmişdir.**

**Yuxarıda şərh edilənlərə əsaslanaraq və Azərbaycan Respublikası Milli Məclisinin Daxili nizamnaməsinin 21-ci maddəsinin ikinci hissəsini rəhbər tutaraq Azərbaycan Respublikasının Milli Məclisi qərara alır:**

**Azərbaycan Respublikası Prezidentinin “Azərbaycan Respublikasının İnzibati Xətalar Məcəlləsində dəyişikliklər edilməsi haqqında” Azərbaycan Respublikasının 104-VQD nömrəli Qanununun məqsədəuyğun olmaması barədə təklifi qəbul edilsin.**

**Azərbaycan Respublikası**

**Milli Məclisinin Sədri O.Əsədov**

**Bakı şəhəri, 4 mart 2016-cı il**

**№ 164-VQR**